În octombrie 2018, voluntarii își aduc împreună inimile, energia și mâinile la BIG BUILD 2018, evenimentul anual de construcție accelerată și voluntariat organizat de Habitat for Humanity România. Între 1 și 5 octombrie, 350 de voluntari români și internaționali vor ridica 10 case în 5 zile la Cumpăna, în județul Constanța.

Pe 1 octombrie 2018, sărbătorim și Ziua Mondială a Locuirii și tragem un semnal de alarmă asupra condițiilor de locuire precară din România, care afectează jumătate din populația țării.

În luna aprilie 2018, vom demara procesul de selecție a celor 10 familii din Cumpăna pentru care construim la BIG BUILD 2018.

BIG BUILD 2018 va fi precedat de conferința Housing Forum, un eveniment de advocacy în cadrul căruia reprezentanți ai autorităților locale, mediul privat și societatea civilă dezbat problemele de locuire cu care se confruntă România și încearcă să propună soluții pentru acestea.